02010452012950008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1045 


20 Δεκεμβρίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση επιτροπής στο Υπουργείο Γεωργίας. 1 

Αθλητικές δραστηριότητες σχολείων Δευτεροβάθμιας 

και Πρωτοβάθμιας Εκπαίδευσης. 2 

Κατανομή θέσεων Ε.Π. σε Τμήματα του ΤΕΙ Κοζάνης. 3 
Μεταβίβαση άδειας ίδρυσης ιδιωτικού Τ.Ε.Λ. - Τ.Ε.Σ. 
«ΔΙΟΛΚΟΣ».. 4 


Σύσταση Δημοτικής Επιχείρησης στο Δήμο Κοζάνης με 
την επωνυμία «Ινστιτούτο Βιβλίου Ανάγνωσης Κοζά¬ 
νης»... 

Ίδρυοη Τμημάτων Μετεκπαίδευσης και Επιμόρφωσης 


Υδραυλικών. 6 

Καθορισμός εκπαιδευτικού επιδόματος. 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρίθ. 415168 (1) 


Συγκρότηση επιτροπής στο Υπουργείο Γ εωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 26 του Ν. 2190/94 (ΦΕΚ 
28/Τ.Α73.3.94) όπως συμπληρώθηκε με τις διατάξεις του 
άρθρου 8 του Ν. 2206/94 {ΦΕΚ 62/Τ.Α720.4.94). 

3. Τις διατάξεις του άρθρου 3 παρ. 4 του Ν. 2349/95 
(ΦΕΚ 224/τ.Α71.11.95), σχετικά με την επαναπρόσληψη 
προσωπικού που παρέμειναν για τις ανάγκες της εκκαθά¬ 
ρισης της ΚΥΔΕΠ καθώς και του προσωπικού που εργάζο¬ 
νται για τις ανάγκες της εκκαθάρισης της ΑΓΡΕΞ Α.Ε. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Συγκροτούμε στο Υπουργείο Γεωργίας τριμελή επι¬ 
τροπή από μονίμους υπαλλήλους εκ των οποίων οι δύο (2) 
είναι υπάλληλοι των κλάδων ΠΕ9 Διοικητικού ή ΔΕ4 Δ/κού 
- Λογ/κού του Υπουργείου Γεωργίας με ισάριθμους ανα¬ 
πληρωτές των ιδίων κλάδων και ένα (1) εκπρόσωπο της 
ΑΔΕΔΥ με τον αναπληρωτή του, σύμφωνα με τις διατάξεις 
του άρθρου 26 του Ν. 2190/94 για την εξέταση αιτήσεων 
επαναπρόσληψης. 

Πρόεδρος της ανωτέρω επιτροπής ορίζεται ο αρχαιότε¬ 
ρος υπάλληλος του κλάδου ΠΕ9 Διοικητικού. 


Γραμματέα της επιτροπής ορίζουμε μόνιμο υπάλληλο 
του Υπουργείου Γ εωργίας των κλάδων ΠΕ9 Διοικητικού ή 
ΔΕ4 Διοικητικού - Λογιστικού με αναπληρωτή υπάλληλο 
του ίδιου κλάδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1995 

0 ΥΠΟΥΡΓΟΣ 

ΘΕΟΔ. ΣΤΑΘΗΣ 
- ¥ - 

Αριθ. Γ4/2836 . (2) 

Αθλητικές δραστηριότητες σχολείων Δευτεροβάθμιας και 
Πρωτοβάθμιας Εκπαίδευσης. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 παρ. 2 και του άρθρου 
63 του Ν. 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις» (ΦΕΚ 167 τ.Α/30.9.1985). 

2. Τη Γ4/931/13.11.1986 κανονιστική απόφαση περί 
«Σχολικών Αθλητικών Εκδηλώσεων» (ΦΕΚ 99 τ.Β7 
26.2.1987) που κυρώθηκε με το άρθρο 16 του Ν. 1824/ 
1988 (ΦΕΚ 296 Τ.Α730.12.1988). 

3. Τις προτάσεις της Κεντρικής Οργανωτικής Επιτρο¬ 
πής Αθλητικών Δραστηριοτήτων σχολ. έτους 1995-96 
(πράξη 1 η/15.11.1995). 

4. Την αριθ. 143/1995 απόφαση του Πρωθυπουργού, για 
τον καθορισμό των αρμοδιοτήτων του αναπληρωτή Υπουρ¬ 
γού Εθν. Παιδείας και θρησκευμάτων, αποφασίζουμε: 

Τροποποιούμε και συμπληρώνουμε τη Γ4/1770/ 
30.11.1993 απόφαση για το σχολικό έτος 1995-96 ως 
ακολούθως: 

Α' Τροποποιείται και συμπληρώνεται η παράγραφος 
1.2.1 ως ακολούθως: 

1.2.1 Σε κάθε νομό, με απόφαση του Νομάρχη, συγκρο¬ 
τείται Νομαρχιακή Οργανωτική Επιτροπή (Ν.Ο.Ε.) των 
σχολικών αθλητικών εκδηλώσεων. Ειδικά για το νομό Αθη¬ 
νών, συγκροτούνται τέσσερις Ν.Ο.Ε. (Αθήνας Α', Αθήνας 
Β', Αθήνας Γ και Αθήνας Δ') αντίστοιχες με τις Διευθύν¬ 
σεις Πρωτοβάθμιας και Δευτεροβάθμιας Εκπαίδευσης. 
Κάθε Ν.Ο.Ε. αποτελείται: 

α' Από τον Σχολικά Σύμβουλο Φυο, Αγωγής σαν Επόπτη. 

β' Από το Διευθυντή της Δευτεροβάθμιας Εκπαίδευσης 
ή το νόμιμο αναπληρωτή του ως Πρόεδρο. 

γ' Από το Διευθυντή της Πρωτοβάθμιας Εκπαίδευσης ή 
το νόμιμο αναπληρωτή του ως Α' Αντιπρόεδρο. 

δ' Από τον Προϊστάμενο του Γραφείου Φυσικής Αγωγής 
ως Β’ Αντιπρόεδρο. 

ε’ Από δύο καθηγητές Φυσικής Αγωγής που υπηρετούν 
στη Δευτεροβάθμια Εκπαίδευση, εκτός από τις Ν.Ο.Ε. 
Αθήνας Α', Αθήνας Β', Αθήνας Π, Αθήνας Δ’, Πειραιά και 
Θεσσαλονίκης, όπου μετέχουν τρεις καθηγητές Φυσικής 
Αγωγής, ως μέλη. 

στ' Από έναν καθηγητή Φυσικής Αγωγής που υπηρετεί 
στην Πρωτοβάθμια Εκπαίδευση ή ένα διδάσκαλο, εκτός 
από τις Ν.Ο.Ε. Αθήνας Α', Αθήνας Β', Αθήνας Γ', Αθήνας 
Δ', Πειραιά και Θεσσαλονίκης όπου μετέχουν δύο καθηγη¬ 
τές Φυσικής Αγωγής ή διδάσκαλοι, ως μέλη. 

ζ' Από ένα καθηγητή ή μόνιμο εν ενεργεία Δημόσιο 
Υπάλληλο ως Γραμματέα της Επιτροπής ο οποίος θα ανα- 
- λάβει και καθήκοντα Υπολόγου Χ.Ε.Π. 

η' Στις Ν.Ο.Ε. Αθήνας Δ', Ανατολικής Αττικής και Δυτι¬ 
κής Αττικής ως Β' Αντιπρόεδρος και μέχρι τον ορισμό 
Προϊσταμένου του Γ ραφείου Φυσικής Αγωγής μετέχει ο 
Προϊστάμενος του Γραφείου Φυσικής Αγωγής Αθήνας Α', 
Αθήνας Β', Αθήνας Γ', αντίστοιχα. 

Β Διαγράφεται το εδάφιο δ’ της παραγράφου 1.1.2 και το 
εδάφιο ζ' της 1,2.4 παραγράφου και διορθώνεται η σειρά 
των επομένων εδαφίων των παραγράφων αυτών. 

Γ' Τροποποιείται και συμπληρώνεται η παράγραφος 

11.3.2 ως ακολούθως: 

11.3.2 Οργάνωση: Την οργάνωση των αγώνων αυτής της 
φάσης έχει η Ν.Ο.Ε. του τόπου τέλεσης του αγώνα. 

Ο τόπος και η ημερομηνία τέλεσης των αγώνων στίβου 
και κολύμβησης της φάσης αυτής θα ορίζεται κάθε χρόνο 
με εγκύκλιο της Διεύθυνσης Φυσικής Αγωγής του 
Υπ.Ε.Π.Θ. 

Οι αγώνες των ομαδικών αθλημάτων θα διεξάγονται 
σύμφωνα με σχετικό πίνακα που θα συντάσσεται κάθε 
χρόνο από τη Διεύθυνση Φυσικής Αγωγής του Υπ.Ε.Π.Θ.. 
Σε περίπτωση που από τον παραπάνω πίνακα προβλέπε- 
ται η διεξαγωγή των αγώνων ομίλου με υποομίλους, ο τό¬ 
πος και η ημερομηνία τέλεσης των αγώνων αυτών (υποο- 
μίλων) θα ορίζεται με εγκύκλιο της Διεύθυνσης Φυσικής 
Αγωγής του Υπ.Ε,Π.Θ. Σε περίπτωση μεμονομένων αγώ¬ 
νων οι αγώνες θα διεξάγονται σε στάδιο ή γυμναστήριο 
που θο ορίζει η Ν.Ο.Ε. του νομού που αναγράφεται πρώ¬ 
τος στον σχετικό πίνακα, εκτός από τον τελικό του ομίλου. 

Η ημερομηνία διεξαγωγής των μεμονομένων αγώνων θα 
ορίζεται μετά από συνεργασία των προϊσταμένων των 
Γ ραφείων Φυσικής Αγωγής των δύο νομών λαμβανομένων 
υπόψη των ημερομηνιών διεξαγωγής των αγώνων υποομί- 
λων του ομίλου τους και των Πανελληνίων Αγώνων, σε κα¬ 
μία περίπτωση όμως μετά την προβλεπόμενη για κάθε 
αγώνα καταληκτική ημερομηνία. 

Ο τελικός αγώνας του ομίλου διεξάγεται σε γυμναστή¬ 
ριο ουδέτερου νομού. Το γυμναστήριο στο οποίο θα διεξα- 
χθεί τελικός αγώνας ορίζεται μετά από συνενόηση των 
Προϊσταμένων Γ ραφείων Φυσικής Αγωγής των δύο νομών 
που μετέχουν ομάδες τους και πρέπει να πληρούν τις πα¬ 
ρακάτω προϋποθέσεις. 

α' Να είναι γειτονικός με το νομό που στον πίνακα ανα- 
φέρεται πρώτος και όσο το δυνατόν πλησιέστερος στο 
νομό που αναφέρεται δεύτερος, 
β' Η πρωταθλήτρια ομάδα του νομού αυτού να μην έχει 


αγωνισθεί κατά το τρέχον σχολικό έτος με κάποια από τις 
δύο ομάδες που θα αγωνισθούν. 

γ' Το γυμναστήριο που θα διατεθεί για τον αγώνα να 
πληρεί τις προϋποθέσεις διεξαγωγής αγώνα Εθνικής Κα¬ 
τηγορίας. 

δ' Να υπάρχει η ούμφωνη γνώμη του Προϊστάμενου 
Γ ραφείου Φυσικής Αγωγής του νομού αυτού. 

Σε περίπτωση που υπάρξει αδυναμία εξεύρεσης του τό¬ 
που τέλεσης σύμφωνα με τα προαναφερθέντα, ο τόπος 
τέλεσης θα ορίζεται από την Κ.Ο.Ε. Για να γίνει ο ορισμός 
από την Κ.Ο.Ε. θα πρέπει οι δύο Προϊστάμενοι Γραφείων 
Φυσικής Αγωγής που δεν συμφώνησαν να εκθέσουν τις 
προτάσεις τους εγγράφως τουλάχιστον δέκα (10) ημέρες 
πριν από την ημερομηνία τέλεσης του αγώνα. 

Ο πίνακας αγώνων ομαδικών αθλημάτων κατά τη Γ' 
φόση ισχύει για όλα τα ομαδικά αθλήματα και η Διεύθυνση 
Φυσικής Αγωγής του Υπ.Ε.Π.Θ. έχει το δικαίωμα και την 
υποχρέωση να τον μετά βάλει κάθε χρόνο, ώστε η διοργά¬ 
νωση να γίνεται εκ περιτροπής από όλους τους νομούς. 

Δ' Προστίθεται νέα παράγραφος 11.5 ως ακολούθως: 

11.5 Διεθνείς Σχολικοί Αγώνες. 

11.5.1 Η χώρα μας, ως μέλος της Διεθνούς Ομοσπονδίας 
Σχολικού Αθλητισμού (1.3.Ρ.), μετέχει στους αγώνες που 
διοργανώνονται από την Ομοσπονδία αυτή, σε όσα αθλή¬ 
ματα διοργανώνονται Πανελλήνιοι Σχολικοί Αγώνες. 

11.5.2 Ατομικά Αθλήματα: Μετέχουν ο πρώτος ή οι δύο 
πρώτοι αθλητές στο κάθε αγώνισμα των Πανελληνίων 
Σχολικών Αγώνων του ίδιου σχολικού έτους με τους διε¬ 
θνείς αγώνες (ανάλογα με την προκήρυξη των αγώνων) 
κατά αγώνισμα εφόσον πληρούν τις παρακάτω προϋποθέ¬ 
σεις: 

σ' Το συγκεκριμένο αγώνισμα περιλαμβάνεται στο πρό¬ 
γραμμα των διεθνών αγώνων. 

β' Έχουν υπερβεί το όριο που θα ορίσει η Κεντρική Ορ¬ 
γανωτική Επιτροπή Αθλητικών Σχολικών Δραστηριοτήτων 
του τρέχοντος σχολικού έτους. 

γ' Έχουν την προβλεπόμενη από την προκήρυξη των 
διεθνών αγώνων ηλικία. Σε περίπτωση που ο πρώτος ή 
δεύτερος νικητής των Πανελληνίων Σχολικών Αγώνων δεν 
έχει την απαιτούμενη ηλικία είναι δυνατή η συμμετοχή του 
τρίτου ή επόμενου αθλητή που έχει την προβλεπόμενη 
ηλικία εφόσον υπερβεί τα αναφερόμενα στο προηγού¬ 
μενο εδάφιο όρια. 

Την επιλογή των μαθητών - μαθητριών που θα λάβουν 
μέρος στους διεθνείς αγώνες κάνει η Κ.Ο.Ε. σύμφωνα με 
τα προαναφερόμενα. 

Η συγκρότηση των ομάδων για την σκυταλοδρομία 4 χ 
100 μ., την σκυταλοδρομία 4 χ 400 (στίβος), το αγώνισμα 
4 χ 100 μ. ελεύθερο και το αγώνισμα 4 χ 100 μ. μικτή ομα¬ 
δική (κολύμβηση) ή όποια άλλα παρόμοια αγωνίσματα τυ¬ 
χόν περιληφθούν σε διεθνείς σχολικούς αγώνες, γίνεται 
από αυτούς που έχουν προκριθεί για να λάβουν μέρος στα 
ατομικό αγωνίσματα από τον αρχηγό της αποστολής μετά 
από τις προτάσεις των συνοδών - προπονητών. Η σύν¬ 
θεση της κάθε ομάδας παραμένει η αυτή ατούς προκριμα¬ 
τικούς, ημιτελικούς και τελικό αγώνα. 

11.5.3 Ομαδικά Αθλήματα: Μετέχουν οι πρωταθλήτριες 
σχολικές ομάδες αγοριών και κοριτσιών του ίδιου σχολικού 
έτους με τους διεθνείς αγώνες. Οι μαθητές - μαθήτριες 
που θα λάβουν μέρος πρέπει: 

α' Να έχουν λάβει μέρος με την πρωταθλήτρια ομάδα 
στους Πανελλήνιους Σχολικούς Αγώνες χωρίς να είναι 

απαραίτητη η συμμετοχή τους στην τελική (τέταρτη) 
φάση. 

β' Να έχουν την προβλεπόμενη από την προκήρυξη των 
διεθνών αγώνων ηλικία. 

Η επιλογή των μαθητών - μαθητριών που θα απαρτί* 
σουν την κάθε ομάδα θα γίνει σύμφωνα με την παράγραφο 
11.2.5 της παρούσης απόφασης. Την κάθε αμάδα θα απαρ¬ 
τίζουν τόσοι μαθητές ή μαθήτριες όσοι αναφέρονται στην 
προκήρυξη της διοργονώτριας χώρας, ασχέτως αν στους 
Πανελλήνιους Αγώνες έλαβαν μέρος περισσότεροι. 

Η κατάσταση συμμετοχής συμπληρώνεται από το σχο¬ 
λείο, υπογράφεται και σφραγίζεται από το Διευθυντή του 
σχολείου και αποστέλλεται στους διοργανωτές των αγώ¬ 
νων μέσω της Διεύθυνσης Φυσικής Αγωγής του Υπ.Ε.Π.Θ. 

Σημείωση: Σε περίπτωση που στο έντυπο της κατάστα¬ 
σης συμμετοχής περιλαμβάνονται επιπλέον αναπληρωμα¬ 
τικοί παίκτες για τυχόν αλλαγές, στους αγώνες θα συμμε- 
τάσχουν μόνο οι προβλεπόμενοι κανονικοί παίκτες. Αντι¬ 
κατάσταση κανονικού παίκτου με κάποιον αναπληρωμα¬ 
τικά θα πρέπει να ανακοινωθεί εγγράφως στη Δ/νση Φυσι¬ 
κής Αγωγής του Υπ.Ε.Π.Θ., καθώς και οι λόγοι αντικατά¬ 
στασης, ώστε να τροποποιηθεί η απόφ -αη μετάβασης στο 
εξωτερικό και να ενημερωθούν οι οργανωτές των αγώνων. 

Ε' Προστίθεται νέα παράγραφος XIV ως ακολούθως: 

XIV ΕΝΣΤΑΣΕΙΣ 

α' Ενστάσεις σε ατομικά αθλήματα υποβάλλονται και 
εκδικάζονται σύμφωνα με τους ισχύοντες κανονισμούς 
του κάθε αθλήματος. 

β' Στα ομαδικά αθλήματα για να εκδικασθεί μια ένσταση 
θα πρέπει: 

- Να αναγραφεί στο φύλλο αγώνα και να υπογράφει από 
τον αρχηγό της ομάδας ή τον συνοδό καθηγητή. 

- Να υποστηριχθεί με έγγραφο του σχολείου προς την 
Ν.Ο.Ε. που διοργάνωσε τον αγώνα εντός δύο (2) εργάσι¬ 
μων ημερών ανεξάρτητα από ποιό χρονικό διάστημα προ- 
βλέπεται στον κανονισμό πρωταθλήματος της αντίστοιχης 
αθλητικής ομοσπονδίας. 

γ Έφεση για εκδικασθείσα ένσταση υποβάλλεται στην 
Κ.Ο.Ε. το αργότερο μέσα σε τρεις (3) ημέρες από την κοι¬ 
νοποίηση της απόφασης της Ν.Ο.Ε. για την ένσταση. Στην 
περίπτωση που η τελευταία ημέρα υποβολής της έφεσης 
δεν είναι εργάσιμη η προθεσμία υποβολής παρατείνεται 
για την αμέσως επόμενη εργάσιμη ημέρα. 

δ' Με κάθε ένσταση καταβάλλεται παράβολο (έντυπο) 
5.000 δραχμών. 

ε' Με κάθε έφεση για εκδικασθείσα ένσταση καταβάλ¬ 
λεται ομοίως παράβολο (έντυπο) 5.000 δραχμών. 

στ Σε περίπτωση που δεν πληρούνται όλες οι παρα¬ 
πάνω προϋποθέσεις ή οι διατάξεις για ενστάσεις των κα¬ 
νονισμών των ατομικών αθλημάτων και των κανονισμών 
πρωταθλημάτων των αθλητικών ομοσπονδιών των ομαδι¬ 
κών αθλημάτων οι υποβληθείσες ενστάσεις ή εφέσεις δεν 
εξετάζονται και απορρίπτονται. 

ζ' Το παράβολο (έντυπο) που κατατίθεται με κάθε έν¬ 
σταση ή έφεση παραμένει λευκά μέχρι την τελική εκδί¬ 
καση της υπόθεσης. Εφόσον η ένσταση γίνει δεκτή το πα¬ 
ράβολο επιστρέφεται λευκό στο σχολείο που το κατέ¬ 
θεσε. Ομοίως επιστρέφεται εφόσον γίνει στην συνέχεια 
δεκτή η τυχόν υποβληθείσα έφεση. Στην περίπτωση που η 
ένσταση απορριφθεϊ και στην συνέχεια απορριφθεί και πι¬ 
θανή έφεση, συμπληρώνεται και επιστρέφεται στο σχο¬ 
λείο που το κατέθεσε το απάκομα αυτού μαζί με φωτοτυ¬ 


πία ολοκλήρου του παραβάλου, συμπληρωμένου με όλα τα 
στοιχεία. Ομοίως και το κατατεθέν με την έφεση παρά¬ 
βολο. 

Στ' Προστίθεται νέα παράγραφος XV ως ακολούθως: 

XV Εποπτεϊα Σχολικών Αγώνων. 

α' Ο Πρόεδρος, Αντιπρόεδρος και τα Μέλη της Κ.Ο.Ε. 
ασκούν εποπτεϊα στους σχολικούς αγώνες σε όλη την 
χώρα. Η μετακίνηση εκτός έδρας για την εποπτεϊα σχολι¬ 
κών αγώνων γίνεται μετά από απόφαση του Γ ενικού Γ ραμ- 
ματέα του Υπ.Ε.Π.Θ. 

β' Οι Σχολικοί Σύμβουλοι Φυσικής Αγωγής ασκούν επο- 
πτεία στους σχολικούς αγώνες των νομών της περιφέ- 
ρειάς τους. 

γ' Ο Πρόεδρος και οι Αντιπρόεδροι των Ν.Ο.Ε. ασκούν 
εποπτεϊα στους σχολικούς αγώνες που διοργανώνει η 
Ν.Ο.Ε. στην οποία ανήκουν. 

Ζ' Οι παράγραφοι XIV, XV και XVI μετονομάζονται σε 
XVI, XVII και XVIII αντίστοιχα. 

Η' Προστίθεται το αγώνισμα των 400 μ. μικτής κολύμβη¬ 
σης στο πρόγραμμα των Πανελληνίων Σχολικών Αγώνων 
Κολύμβησης σε όλες τις φάσεις. 

θ' Στους πίνακες Ζ', Η' και θ', Όμιλοι ομαδικών αθλη¬ 
μάτων, κολύμβησης και στίβου αντίστοιχα, όπου αναφέρε- 
ται νομός «Αθηνών» του λοιπού αναγράφεται «Αθηνών Α’», 
όπου αναφέρεται νομός «Ανατ. Αττικής» του λοιπού θα 
αναγράφεται «Αθηνών Β', Ανατ. Αττικής», όπου αναφέρε- 
ται νομός «Δυτ. Αττικής» του λοιπού θα αναφέρεται «Αθη¬ 
νών Γ', Δυτ. Αττικής» και όπου αναγράφεται νομός «Πει¬ 
ραιά» του λοιπού θα αναφέρεται «Πειραιά, Αθηνών Δ'». 

Από τις διατάξεις της απόφασης αυτής δεν προκαλείται 
καμία επιπλέον δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1995 

Ο ΑΝΑΠΛΗΡΟΤΗΪ ΥΠΟΥΡΓΟΙ! 

ΦΙΛΙΠΠΟΣ ΠΕΤΣΑΛΝΙΚΟΣ 
-*- 

Αριθ. Φ1/Ε5/3074 (3) 

Κατανομή θέσεων Ε.Π. σε Τμήματα του ΤΕΙ Κοζάνης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2 του άρθρου 23 του Ν. 
1404/83 «Δομή και Λειτουργία των Τεχνολογικών Εκπαι¬ 
δευτικών Ιδρυμάτων» (ΦΕΚ 173 τ.Α'). 

2. Τις διατάξεις του άρθρου 2Α του Π.Δ. 166/1992 
(ΦΕΚ 78 τ.Α') «Ίδρυση Τμήματος Τεχνολόγων Ορυχείων 
στο Τεχνολογικό Εκπαιδευτικό Ίδρυμα Κοζάνης, ρύθμιση 
θεμάτων οργάνωσης και λειτουργίας του που προστέθη¬ 
καν με την παρ. 3 του Π.Δ. 387/1995 (ΦΕΚ 216 τ.Α') 
«Τροποποίηση και συμπλήρωση του Π.Δ. 166/1992». 

3. Τις διατάξεις του άρθρου 6 του Π.Δ. 178/1995 (ΦΕΚ 
94 τ.Α') «Ίδρυση παραρτημάτων και τμημάτων τεχνολογι¬ 
κών εκπαιδευτικών ιδρυμάτων (ΤΕΙ) και ρύθμιση θεμάτων 
οργάνωσης και λειτουργίας τους». 

4. Την αριθμ. ΥΠ 143/1995 απόφαση του Πρωθυπουρ¬ 
γού «Αρμοδιότητες Αναπληρωτή Υπουργού ΥΠΕΠΘ», 
αποφασίζουμε: 

Οι οργανικές θέσεις τακτικών μελών εκπαιδευτικού 

προσωπικού (ΕΠ) που ουστήθηκαν με το Π.Δ. 166/1992 
(ΦΕΚ 78 τ.Α) όπως τροποποιήθηκε και συμπληρώθηκε με 
το Π.Δ. 387/1995 (ΦΕΚ 216 τ.Α') κατανέμονται στο νεοϊ- 
δρυμένο με το ίδιο διάταγμα Τμήμα καθώς και σε άλλα νε- 
οϊδρυμένα τμήματα του ΤΕΙ Κοζάνης ως ακολούθως: 


Α. Σχολή Τεχνολογικών Εφαρμογών θέσεις 

1. Τμήμα Τεχνολόγων ορυχείων 

Καθηγητή επίκουρου καθηγητή 5 

Καθηγητή Εφαρμογών 5 

2. Τμήμα Βιομηχανικού Αυτοματισμού 

Καθηγητή - Επίκουρου Καθηγητή 1 

Καθηγητή Εφαρμογών 1 

Β. Παράρτημα Καστοριάς 
Τμήμα Διεθνούς Εμπορίου 
Καθηγητή - Επίκουρου Καθηγητή 1 

Καθηγητή Εφαρμογών 1 


Από τις διατάξεις της απόφασης αυτής δεν προκαλείται 
δαπάνη οε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΙ 

ΦΙΛ. ΠΕΤΣΑΛΝΙΚΟΣ 


Αριθ, Φ1. 137/Δ5/13528 (4) 

Μεταβίβαση άδειας ίδρυσης ιδιωτικού Τ.Ε.Λ. - Τ.Ε.Σ. 

«ΔΙ ΟΛΚΟΣ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2 του άρθρου 111 του Ν. 
1892/90 και του άρθρου 10 του Β.Α- 685/72 (ΦΕΚ 196/ 
Α772). 

2. Την αριθμ. 16/30.8.95 πράξη του ΠΥΣΔΕ Τρικάλων 
περί μεταβιβάσεως του Ιδιωτικού ΤΕΛ - ΤΕΣ «ΔΙΟΛΚΟΣ» 
απά τον Παναγιώτου Χρήστο στην «Αναπτυξιακή Εκπαι¬ 
δευτική Πολιτιστική Εταιρεία Τρικάλων», 

3. Την αριθμ. ΣΤ5/34/16.10.95 (ΦΕΚ 874/Β/ 
20.10.95) απόφαση του Πρωθυπουργού με θέμα «Αρμο¬ 
διότητες Υφυπουργού του ΥΠ.Ε.Π.Θ.», αποφασίζουμε: 

Εγκρίνουμε τη μεταβίβαση της άδειας ίδρυσης λειτουρ¬ 
γίας του ιδιωτικού ΤΕΛ - ΤΕΣ με την προσωνυμία «ΔΙΟΛ- 
ΚΟΣ» που χορηγήθηκε με τις αριθμ. Φ1/667/Δ5/9429 
(ΦΕΚ 598/Β/30.9.92) και Φ1 /206/Δ5/9063 (ΦΕΚ 747/ 
Β/27.9.93) Υπουργικές Αποφάσεις από τον Χρήστο Πα- 
ναγιώτου στην «Αναπτυξιακή Εκπαιδευτική Πολιτιστική 
Εταιρεία Τρικάλων» (Α.Ε.Π.Ε.Τ.) αστική μη κερδοσκοπι¬ 
κού χαρακτήρα, που λειτουργεί με τις αριθμ. 480/92 και 
272/94 αποφάσεις του Πρωτοδικείου Τρικάλων, με νό¬ 
μιμο εκπρόσωπό της τον Αγγελάκη Γεώργιο. 

Οι τομείς και τα τμήματα που μεταβιβάζονται είναι οι 
εξής; 

ΗΜΕΡΗΣΙΟ Τ.Ε.Λ. 

Α. ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ 

α. Διακοσμητών Εσωτερικών χώρων 

β. Ψηφιδογραφίας και υαλουργίας 

γ. Γραφικών Τεχνών 

δ. Συντηρητών Έργων Τέχνης και Αρχαιολογικών Ευρη¬ 
μάτων 


Β. ΤΟΜΕΑΣ ΟΙΚΟΝΟΜΙΑΣ - ΔΙΟΙΚΗΣΗΣ 
α. Υπαλλήλων Διοίκησης 
β. Υπαλλήλων Λογιστηρίου 
Γ. ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ 
α. Βοηθών Βρεφοκάμων - Παιδοκόμων 
β. Νοσηλευτικής 
Δ. ΤΟΜΕΑΣ ΠΛΗΡΟΦΟΡΙΚΗΣ 
α. Προγραμματιστών Η/Υ 
ΗΜΕΡΗΣΙΑ Τ.Ε.Σ. 

α. Ηλεκτρονικές: Αυτοματισμού Η/Υ 
β. Κομμώσεων και βαφής μαλλιών 
γ. Κοπτικής - Ραπτικής γυναικείας αμφίεσης 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1995 

Η ΥΦΥΠΟΥΡΓΟΣ 

ΜΑΡΙΑ ΑΡΣΕΝΗ 
-♦- 

Αριθ. 10357 (5) 

Σύσταση Δημοτικής Επιχείρησης στο Δήμο Κοζάνης με 
την επωνυμία «Ινστιτούτο Βιβλίου Ανάγνωσης Κοζά¬ 
νης». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΟΖΑΝΗΣ 

Έχοντας υπόψη: 

1. Τις διατάξεις των άρθρων 260-267 του Π.Δ. 323/89 
«Δημοτικός και Κοινοτικός Κώδικας». 

2. Το αριθμ< 250/1989 Π.Δ. «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Την αριθμ. 826/1995 απόφαση του Δ.Σ. Κοζάνης 
«Περί ουστάσεως της ανωτέρω επιχείρησης». 

4. Την από τον Οκτώβριο 95 οικονομοτεχνική μελέτη. 

5. Την από 20.11.1995 αξιολόγηση της μελέτης που 
συνέταξε η Δ/νση Περιφ. Ανάπτυξης Δυτ. Μακεδονίας, 
σύμφωνα με την οποία η επιχείρηση κρίνεται βιώσιμη. 

6. Τις διατάξεις του Ν. 2307/1995, αποφασίζουμε: 

1. Συστήνουμε Δημοτική Επιχείρηση στο Δήμο Κοζάνης 
με την επωνυμία «Ινστιτούτο Βιβλίου και Ανάγνωσης Κο¬ 
ζάνης (ΙΝΒ1ΑΚΟ)», ως ίδιο νομικό πρόσωπο ιδιωτικού δι¬ 
καίου, το οποίο διέπεται από τις διατάξεις των άρθρων 
261 έως 267 και 274 του Π.Δ. 323/89 και του άρθρου 11 
του Ν. 2130/93. 

2. Σκοπάς της Επιχείρησης είναι: 

- Η ανάδειξη της ιστορικής Κοβεδαρείου Δημοτικής Βι¬ 
βλιοθήκης Κοζάνης, ο εμπλουτισμός, η πρότυπη λειτουρ¬ 
γία της, η ενίσχυση όλων των τομέων της παραγωγής του 
βιβλίου, η προώθηση της αναγνωσιμότητας και η πνευμα¬ 
τική ανάπτυξη γενικότερα του τόπου ώστε να αναδείξει 
την ταυτότητά του και να παρακολουθήσει την πνευματική 
ανάπτυξη στο βαλκανικό και πανευρωπαϊκό χώρο. 

Μέσα από την πραγματοποίηση των σκοπών του είναι: 

- Η καταγραφή - ταξινόμηση - ανάδειξη του υλικού της 
Δημοτικής Βιβλιοθήκης Κοζάνης και άλλων ιστορικών Βι¬ 
βλιοθηκών του νόμου. 

- Η δημιουργία τμήματος συντήρησης του βιβλίου που θα 
ασχαλείται με την συντήρηση των αρχετύπων - παλετύπων 
της Δημοτικής Βιβλιοθήκης Κοζάνης, την τυποποίηση με¬ 
θόδων, την. ανάπτυξη τεχνικών συντήρησης και την εκπαί¬ 
δευση προσωπικού μέσα από σεμινάριο και πρακτική 
άσκηση. 

- Η δημιουργία ειδικού τμήματος με τον κατάλληλο τε¬ 
χνικό εξππλιομό για μικροφωτογράφήση αρχείου, αρχετύ¬ 
πων, σπανίων βιβλίων και χειρογράφων. 

- Η δημιουργία οπτικοακουστικού αρχείου λογοτεχνών 
και παράλληλη ανάπτυξη προγραμμάτων αξιοποίησής του 
για ακρόαση π.χ. μαγνητοφωνημένων λογοτεχνικών κει¬ 
μένων και μελοποιημένης ποίησης καθώς και η αξιοποί¬ 
ηση των δυνατοτήτων που παρέχει η τεχνολογία των πο¬ 
λυμέσων στην διαχείριση και την ελκυστική παρουσίαση 
μεγάλου όγκου και διαφορετικής φύσης πληροφοριών. 

- Η διεξαγωγή ερευνών και μελετών για την αναγνωστική 
συμπεριφορά του κοινού με στόχο την προώθηση της ανά¬ 
γνωσης, 

- Η δημιουργία δικτύου επιλεγμένων θέσεων προώθησης 
της ανάγνωσης σε γειτονιές της πόλης, σε άλλες πόλεις 
και χωριά του νομού ή της περιφέρειας και σε χώρους ειδι¬ 
κών κατηγοριών πληθυσμού (ΚΑΠΗ, σχολεία για παιδιά με 
ειδικές ανάγκες, στρατόπεδα κ.λπ.). 

Ειδικότερα παρέμβαση σε επιλεγμένα σημεία του νο¬ 
μού, ώστε η ανάπτυξη των παραπάνω δραστηριοτήτων να 
εφαρμοσθεί ποιοτικά και στις δυσπρόσιτες και αραιοκα¬ 
τοικημένες περιοχές της περιφέρειας. 

- Η διοργάνωση θεματικών εκθέσεων βιβλίου, ημερίδων 
και λογοτεχνικών βραδιών με την φιλοξενία πνευματικών 
παραγωγών και άλλων παραγόντων του βιβλίου, που θα 
φέρουν σε άμεση επαφή το αναγνωστικά κοινό με τους 
δημιουργούς. 

- Η συμμετοχή σε εθνικές, ευρωπαϊκές και διεθνείς εκθέ¬ 
σεις βιβλίου και συναφείς πολιτιστικές εκδηλώσεις. 

- Η διοργάνωση συναντήσεων συγγραφέων με τους μαθη¬ 
τές της πρωτοβάθμιας και δευτεροβάθμιας εκπαίδευσης, 
αλλά και με το ευρύτερο κοινό της πόλης. 

- Η στήριξη εκδόσεων βιβλίων, εφημερίδων και άλλων 

εντύπων. * 

- Η διενέργεια διαγωνισμών λογοτεχνικών κειμένων με¬ 
ταξύ μαθητών, αλλά και του ευρύτερου αναγνωστικού σε 
τοπικό, περιφερειακό, εθνικό και διεθνές επίπεδο. 

- Η ενίσχυση της μετάφρασης ελληνικών και ξενόγλωσ¬ 
σων κειμένων. 

- Η έκδοση περιοδικού (στην ελληνική και σε άλλες γλώσ¬ 
σες) με πληροφορίες για τις δραστηριότητες της πάλης 
που σχετίζονται με το βιβλίο. 

- Η αξιοποίηση του ανθρώπινου δυναμικού (τμήμα κατάρ¬ 
τισης σε επαγγέλματα βιβλίου, συνεργασία με φορείς βι¬ 
βλίου, πανεπιστημιακές σχολές κ.α.). 

- Η διενέργεια συνεδρίων και σεμιναρίων. 

- Η δημιουργία τυπογραφείου. 

- Η ίδρυση μουσείου τυπογραφίας. 

3. Διοίκηση της επιχείρησης. 

Η επιχείρηση θα διοικείται από το Διοικητικό Συμβούλιο 
που αποτελείται από επτά μέλη και απαρτίζεται από: 

- Δύο (2) εκπροσώπους οριζόμενους από τον Δήμο Κοζά- 
νης. 

- Έναν (1) εκπρόσωπο του Υπουργείου Πολιτισμού, ορι¬ 
ζόμενο από τον Υπουργό Πολιτισμού, μετά από πρόταση 
του Δ/ντή του Εθνικού Κέντρου Βιβλίου. 

- Τον Διευθυντή της Κοβεδαρείου βιβλιοθήκης. 

- Έναν εκπρόσωπο της Νομαρχιακής Αυτοδιοίκησης. 
-Δύο (2) προσωπικότητες από τον χώρο του βιβλίου 
εγνωσμένης αξίας και κύρους οριζόμενες από το Δήμο, με 
σύμφωνη γνώμη του Υπουργού Πολιτισμού. 


Για τα παραπάνω μέλη ορίζονται αντίστοιχα αναπληρω¬ 
ματικά μέλη. 

Από τα μέλη του Διοικητικού Συμβουλίου τουλάχιστον 
δύο (2) θα πρέπει να είναι αιρετοί εκπρόσωποι του Δήμου 
Κοζάνης. 

Η θητεία του Δ.Σ. είναι τριετής. Μεμονωμένα μέλη με 
τους αναπληρωματικούς τους αντικαθίστανται με πρωτο¬ 
βουλία των φορέων που τους υποδεικνύουν ή λόγω απώ¬ 
λειας της θέσης που τους καθιστούσε αυτοδίκαια μέλη. 

Ο Πρόεδρος του Δ.Σ. ορίζεται από το Δημοτικό Συμβού¬ 
λιο με την απόφαση ορισμού του Δ.Σ. 

Επίσης το Διοικητικό Συμβούλιο στέλνει όλες τις απο¬ 
φάσεις του για ενημέρωση στο Δήμο όπου ανήκει. 

Το Διοικητικό Συμβούλιο διοικεί και διαχειρίζεται τις 
υποθέσεις που αφορούν το Ινστιτούτο, εκτός από τις πε¬ 
ριπτώσεις που αρμόδιο είναι το Δημοτικό Συμβούλιο, σύμ¬ 
φωνα με τις διατάξεις του Δημοτικού Κώδικα ή με τη συ¬ 
στατική πράξη και ιδιαίτερα: 

-Επιλέγει τον Διευθυντή με τη σύμφωνη γνώμη του 
Υπουργού Πολιτισμού. 

- Διορίζει και παύει το προσωπικά και αποφασίζει για όλες 
τις μεταβολές της υπηρεσιακής του κατάστασης με βάση 
σχετική εισήγηση του Διευθυντή. 

- Ψηφίζει τον προϋπολογισμό, εγκρίνει τον ισολογισμό 
και καταρτίζει την έκθεση πεπραγμένων στο τέλος κάθε 
διαχειριστικής χρήσης. 

- Αποφασίζει την αγορά και την εκμίσθωση ακινήτων και 
κινητών, που είναι χρήσιμα στο Ινστιτούτο και την εκποί¬ 
ηση και εκμίσθωση ακινήτων και κινητών, που ανήκουν 
στο Ινστιτούτο. 

- Αποφασίζει την άσκηση και παραίτηση από οποιοδή- 
ποτε ένδικο μέσο ενώπιον οποιοσδήποτε δικαστηρίου και 
διοικητικής αρχής, καθώς και τα σχετικά με δικαστικούς ή 
εξώδικους συμβιβασμούς. 

- Αποφασίζει τη σύναψη κάθε φύσης δανείων και μπορεί 
για ασφάλεια να τους εκχωρεί το σύνολο ή μέρος από τις 
προσόδους της επιχείρησης και αποφασίζει την παροχή 
δικαιωμάτων υποθήκης σε ακίνητά της. 

- Καθορίζει τις τιμές και τους όρους για την χρήση των 
υπηρεσιών του Ινστιτούτου. 

- Αποφασίζει για τον τρόπο ανάθεσης των μελετών 
εκτέλσης των έργων και διενέργειας των προμηθειών, 
αναθέτει την σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

- Γνωμοδοτεί για άλα τα θέματα που αφορούν την επιχεί¬ 
ρηση εφόσον αυτά ανήκουν στην αποφασιστική αρμοδιό- 
τήτά του. 

- Συζητάει και εγκρίνει με βάση τους σκοπούς του Ινστι¬ 
τούτου τον ετήσιο προγραμματισμό των ενεργειών και εκ¬ 
δηλώσεων που καταρτίζει ο διευθυντής. 

- Ορίζει τον εκπρόσωπο του Ινστιτούτου στην επιτροπή 
παρακολούθησης της προγραμματικής σύμβασης ΥΠΓΙΟ 
τοα Δήμου Κοζάνης. 

Επίσης το Διοικητικό Συμβούλιο υποχρεούται να γνω¬ 
στοποιεί στο ΥΠΠΟ και στο Δήμο Κοζάνης μέχρι το τέλος 
κάθε έτους όλα τα στοιχεία για τις προβλεπόμενες εκδη¬ 
λώσεις και δραστηριότητες καθώς και τον αναλυτικό 
προϋπολογισμό για το νέο έτος υποβάλλοντας παράλληλα 
και τον Απολογισμό του προηγούμενου έτους. 

Ο Πρόεδρος του Δ.Σ. εκπροσωπεί την επιχείρηση στο 
δικαστήριο και σε κάθε αρχή και δίνει τους όρκους που 
επιβάλλεται. 

Τον Πρόεδρο αναπληρώνει στα καθήκοντά του ο Αντι¬ 
πρόεδρος. Με απόφαση του Διοικητικού Συμβουλίου μπο¬ 
ρεί να μεταβιβάζονται στον Δ/ντη της Επιχείρησης αρμο¬ 
διότητες αυτής της παραγράφου. 

4. Διαχείριση της Επιχείρησης. 

Η διαχείριση της επιχείρησης θα γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από την υπόλοιπη δημοτική διαχείριση. 

Με απόφαση του Διοικητικού Συμβουλίου ύστερα από 
έγκριση του Δημοτικού Συμβουλίου τα καθαρά κέρδη που 
προκύπτουν από την διαχείριση, μετά την αφαίρεση των 
αποσβέσεων και την δημιουργία του απαραίτητου αποθε- 
ματικοϋ, μπορεί να διατίθενται για: 

- Βελτίωση ή επέκταση των εγκαταστάσεων της επιχεί¬ 
ρησης, 

- Εκτέλεση κοινωφελών έργων από τον Δήμο, 
-Πρόσθετες αμοιβές στους εργαζόμενους μέχρι 25% 
των κερδών. 

5. Έλεγχος της Επιχείρησης. 

Σύμφωνα με το άρθρο 264 του Π.Δ. 323/89 ο τακτικός 
διαχειριστικός έλεγχος της επιχείρησης θα γίνεται από 
δύο ελεγκτές που επιλέγονται ανάμεσα σε υπαλλήλους 
τραπεζών ή δημοσίους υπαλλήλους και διορίζονται από το 
Δημοτικό Συμβούλιο στην αρχή κάθε οικονομικού έτους. 

Με απόφαση του Περιφ. Δ/ντή, εφόσον συντρέχει λό¬ 
γος μπορεί να ενεργηθεί έκτακτος διαχειριστικός έλεγχος 
από ορκωτούς λογιστές που ορίζονται από τον Περιφ. Δ/ 
ντή. 

Η δαπάνη του παραπάνω ελέγχου βαρύνει την δημοτική. 

6. Εποπτεία - Λειτουργία. 

Σύμφωνα με το άρθρο 265 του Π.Δ. την εποπτεία της 
επιχείρησης θα έχει το Δημοτικό Συμβούλιο που εγκρίνει 
τις αποφάσεις του Διοικητικού Συμβουλίου που αφορούν: 

- Την ιμήφιση του προϋπολογισμού της επιχείρησης, 

- Την αγορά ή εκποίηση ακινήτων ή την επιβάρυνσή τους 
με εμπράγματο δικαιώμα, 

- Την διάθεση των καθαρών κερδών, 

- Την επέκταση των εγκαταστάσεων της επιχείρησης, 

- Τον κανονισμό εσωτερικής λειτουργίας και διαχείρισης. 

7. Διάλυση 

Η επιχείρηση μπορεί να διαλυθεί: 

Με συμφωνία των δύο συμβαλλομένων της προγραμμα¬ 
τικής σύμβασης κατά την διάρκεια ισχύος της, μετά από 
γνώμη της επιτροπής παρακολούθησης με απόφαση του 
Δήμου Κοζάνης μετά την λήξη της προγραμματικής σύμ¬ 
βασης. 

Μετά την εκκαθάριση της περιουσίας της επιχείρησης 
όσα περιουσιακά στοιχεία απομένουν περιέρχονται στον 
Δήμο. 

8. Η επωνυμία της επιχείρησης θα είναι «ΙΝΣΤΙΤΟΥΤΟ 
ΒΙΒΛΙΟ ΚΑΙ ΑΝΑΓΝΩΣΗΣ». 

Η διάρκεια της επιχείρησης θα είναι αόριστη και θα αρ¬ 
χίζει από την δημοσίευση της απόφασης του Περιφ. Δ/ντή 
στην Εφημερίδα της Κυβερνήσεως. 

Έδρα της επιχείρισης θα είναι ο Δήμος Κοζάνης. 

9. Κεφάλαιο - Πόροι της Επιχείρησης - Χρηματοδότηση 
κόστους και επένδυσης. 

Οι πόροι για την λειτουργία του Ινστιτούτου Βιβλίου και 
Ανάγνωσης θα προέρχονται κυρίως από: 

- Υπουργείο Πολιτισμού 

-Τον προϋπολογισμό του Δήμου Κοζάνης 


- Τα έσοδα του Ινστιτούτου βιβλίου και Ανάγνωσης (εκδό¬ 
σεις κ.λπ.) 

- Τις προσόδους από την περιουσία της 

- Την αξιοποίηση κοινοτικών πόρων 

- Χορηγίες 

- Κληρονομιές 

- Εισφορές 

- Δωρεές 

- Και λοιπές επιχορηγήσεις. 

Από το οικονομικό έτος 1995 του ΥΠ.ΠΟ θα επιχορηγεί 
το Ινστιτούτο Βιβλίου και Ανάγνωσης με το ποσό των πε¬ 
νήντα εκατομμυρίων (50.000.000) δρχ. για τον πρώτο 
χρόνο. Από το ίδιο οικονομικό έτος ο Δήμος Κοζάνης υπο¬ 
χρεώνεται με ίσο ποσό επιχορήγησης. Για κόθε επόμενο 
οικονομικό έτος η επιχορήγηση θα είναι προσαυξημένη 
τουλάχιστον κατά 10% του προηγούμενου έτους. 

Με ειδικές συμφωνίες των συμβαλλομένων θα προσ¬ 
διορίζεται το ύψος της χρηματοδότησης για τα επόμενα 
χρόνια ισχύος της προγραμματικής σύμβασης (η διάρκεια 
της έχει ορισθεί σε δέκα (10) χρόνια), ανάλογα με την εξέ¬ 
λιξη του θεσμού καιτιςδιαμορφούμενες οικονομικές συν¬ 
θήκες. Σε καμμία περίπτωση όμως κατά την διάρκεια 
ισχύος της συμφωνίας δεν επιτρέπεται το ποσά αύξησης 
να είναι κάτω από το 10% του ποσού της προηγούμενης 
χρονιάς για τον κάθε συμβαλλόμενο φορέα, 

Η ετήσια επιχορήγηση του Ινστιτούτου Βιβλίου και Ανά¬ 
γνωσης οπό το ΥΠΠΟ θα καταβάλλεται σε τρεις (3) δόσεις 
ανάλογα με τις ανάγκες του Ινστιτούτου. 

Κάλυψη δαπάνης 

Από τις διατάξεις αυτής της απόφασης προκαλεΐται δα¬ 
πάνη σε βάρος του προϋπολογισμού της Δημοτικής Επι¬ 
χείρησης «Ινστιτούτο Βιβλίο και Ανάγνωσης Κοζάνης», το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Νοεμβρίου 1995 
Ο Περιφερειακός Διευθυντής 
ΑΝΔΡΕΑΣ ΑΘΑΝΑΣΟΠΟΥΛΟΣ 

-♦- 

Αριθ. 122245 (6) 

Ίδρυση Τμημάτων Μετεκπαίδευσης και Επιμόρφωσης 
Υδραυλικών. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 
Έχοντας υπόψη: 

1. Τις διατάξεις του Ν.Δ. 212/69 «Περί Οργανώοεως και 
Διοικήσεως του Ο.Α.Ε.Δ.». 

2. Τις διατάξεις του Β.Δ. 405/71 «Περί Οργανώοεως, 
Συγκρότήσεως και Λειτουργίας των Υπηρεσιών του 
Ο.Α.Ε.Δ.». 

3. Τις διατάξεις του Ν. 708/77 «Περί καθιερώσεως κι¬ 
νήτρων Επαγγελματικής Κατάρτισης Εργατικού Δυναμι¬ 
κού κ.λπ.». 

4. Την εισήγηση της Υπηρεσίας. 

5. Την απόφαση 1782/40/7.11.1995 του Δ.Σ. του Ορ¬ 
γανισμού, αποφασίζουμε: 

Άρθρο 1 

Α. Ιδρύουμε Τμήματα Μετεκπαίδευσης και Επιμόρφω¬ 
σης Υδραυλικών στον τομέα ΚΕΚ των Κέντρων Τέχνης - 
Επαγγελματικής Κατάρτισης Γαλατσίου, Μοσχάτου, Αλί- 

μου, Αιγάλεω, Ηρακλείου Αττικής, Πύργου, Ελευσίνας, 
Ρόδου, Μυτιλήνης, Αλεξανδρούπολης, Τρίπολης, Ορε- 
στιάδας, Σπάρτης, Δράμας, Καρδίτσας, Κατερίνης. 

Β. Ιδρύουμε Τμήμα Μετεκπαίδευσης και Επιμόρφωσης 
Υδραυλικών στον τομέα ΚΕΚ των Σχολών Επαγγελματικής 
Κατάρτισης Κιλκίς, Σύρου, Καστοριάς και Άρτας. 

Άρθρο 2 

Σκοπός των ιδρυομένων σχολών και τμημάτων είναι η με 
ειδικό πρόγραμμα συμπληρωματική εκπαίδευση των ήδη 
εργαζομένων υδραυλικών και η τελειοποίηση και προσαρ¬ 
μογή των γνώσεών τους στις νέες συνθήκες της τεχνολο¬ 
γικής εξέλιξης. 

Άρθρο 3 

Τα προσόντα των υποψηφίων για εκπαίδευση και η 
διάρκεια της Εκπαίδευσης καθορίζονται με βάση τις ισχύ- 
ουσες διατάξεις. 

Άρθρο 4 

Η εσωτερική λειτουργία και διάρθρωση των ιδρυομένων 
Σχολών και Τμημάτων καθορίζονται με τον Κανονισμό Λει¬ 
τουργίας Σχολών και Τ μημάτων Μετεκπαίδευσης και Επι¬ 
μόρφωσης Εργαζομένων. 

Κάθε άλλη λεπτομέρεια αναγκαία για την εκτέλεση της 
παρούσης ρυθμίζεται με απόφασή μας. 

Άρθρο 5 

Κάλυψη δαπάνης 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου Ο.Α.Ε.Δ. ύψους 92.000.000 δρχ. περίπου για το 
τρέχον οικονομικό έτος. 

2) Γία την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου Ο.Α.Ε.Δ. ύψους 
100.000.000 δρχ. με τα στοιχεία Κ.Α. 414-521 α 535α. 

Κάθε άλλη λεπτομέρεια αναγκαία για την εκτέλεση της 
παρούσης ρυθμίζεται με απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1995 
Ο Διοικητής 
Ρ. ΣΠΥΡΟΠΟΥΛΟΣ 

-♦- 

Αριθ. 122339 (7) 

Καθορισμός Εκπαιδευτικού Επιδόματος. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 
Έχοντας υπόψη: 

1. Το άρθρο 8 παρ. 2 του Ν. 1836/89, όπως αυτό αντι- 
καταστάθηκε από το άρθρο 11 της παρ. 1 του Ν. 2224/ 
94. 

2. Την εισήγηση της Υπηρεσίας. 

3. Την σύμφωνη γνώμη των μελών του, αποφασίζουμε: 

Αποδεχόμενο την εισήγηση της Υπηρεσίας, εγκρίνει 

όπως το ημερήσιο εκπαιδευτικό επίδομα που θα καταβάλ¬ 
λεται στους καταρτιζομένους της Σχολής ΤΕΚ Σύρου των 
ειδικοτήτων: 

1. Ηλεκτροσυγκολλητές, 2. Πυροσβέστες, 3. Ηλεκτρο¬ 
λόγοι, 4. Αρμαδόροι - Μανουβραδόροι - Ικριώματα - Χειρι¬ 
στές Ανυψωτικών Μηχανών, 5. Εφαρμοστές - Μηχανουρ- 
γοί, 6. Ελασματουργοί - Λεβητοποιοί - Φλογοχειριστές, 7. 
Αμμοβολιστές - Χρωματιστές - Καθαριστές, 8. Υπάλληλοι 
Γ ραφείου με χρήση Η/Ύ 

Ανέρχεται στο ποσόν των 3.000 δρχ. ανεξαρτήτως οικο¬ 
γενειακής κατάστασης. 

Κάλυψη δαπάνης 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου Ο.Α.Ε.Δ. ύψους 51.684.000 δρχ. περίπου για το 
τρέχον έτος. 

2) Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου Ο.Α.Ε.Δ. ύψους 
52.000.000 δρχ. με τα στοιχεία Κ.Α. 535Α & 5218. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1995 
Ο Πρόεδρος 
Ρ. ΣΠΥΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00' 


Διεύθυνση 

Κοποδιστρίου 34 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΟΒ 

ΡΑΧ 

5234312 




ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυούδΐ τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52 48.141 

• Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547_ 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου {8αέλιδου ή μέρους αυτού) αυξάνεται κστά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός οριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε. &Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















